ΓΡΑΠΤΗ ΕΡΩΤΗΣΗ P-1180/02

υποβολή: Piia-Noora Kauppi (PPE-DE) προς το Συμβούλιο

(17 Απριλίου 2002)

Θέμα: Οι στρεβλώσεις του ανταγωνισμού στη ναυπηγική αγορά από τη Νότιο Κορέα και η παραπομπή του θέματος στον ΠΟΕ

Η Νότιος Κορέα στρεβλώνει από καιρό τον ανταγωνισμό στη ναυπηγική αγορά τιμολογώντας τα σκάφη της κάτω του πραγματικού κόστους. Η Ευρωπαϊκή Ένωση και η Νότιος Κορέα έχουν διεξαγάγει διαπραγματεύσεις για την επίτευξηγιούς ανταγωνισμού, χωρίς όμως αποτέλεσμα.

Οι διαφορές σε θέματα διεθνούς ανταγωνισμού διευθετούνται στα αρμόδια όργανα του Παγκόσμιου Οργανισμού Εμπορίου (ΠΟΕ). Μέλη του ΠΟΕ είναι τόσο τα κράτη μέλη της ΕΕ όσο και η Νότιος Κορέα.

Επειδή οι διαπραγματεύσεις αυτές έληξαν το καλοκαίρι του 2000 χωρίς να εξασφαλιστεί ένα πεδίο ανταγωνισμού επί ίσοις όροις, τα κράτη μέλη αποφάσισαν ομόφωνα κατά τη συνεδρίαση του Συμβουλίου το Δεκέμβριο του 2000 ότι η ΕΕ πρέπει να διαμαρτυρηθεί στον ΠΟΕ, διότι η Νότιος Κορέα παραβιάζει τιςποχρεώσεις της ως προς την ενίσχυση των εξαγωγών πλοίων.

Το Κοινοβούλιο με τη σειρά τουποστήριξε αυτή τη θέση στην έκθεσή του σχετικά με τη δεύτερη έκθεση της Επιτροπής προς το Συμβούλιο για την κατάσταση της ναυπηγικής παγκοσμίως (τελ. Α5-0371/2000), μέσω της οποίας [ζητεί] από την Επιτροπή να ξεκινήσει διαδικασία διευθέτησης με την Δημοκρατία της Κορέας ενώπιον του Παγκόσμιου Οργανισμού Εμπορίου (ΠΟΕ).

Παρά την ανωτέρω κατάσταση η Ευρωπαϊκή Επιτροπή δεν έχει ξεκινήσει ακόμη καμιά διαδικασία επίλυσης διαφορών στον ΠΟΕ.

Αντ' αυτού συνέδεσε εντελώς αυθαίρετα και χωρίς νομική βάση την έναρξη της σχετικής διαδικασίας στον ΠΟΕ με την πρόταση κανονισμού της, σύμφωνα με την οποία μπορεί να επιτραπεί προσωρινά μια περιορισμένη επιδότηση της παραγωγής για μεμονωμένα ευρωπαϊκά ναυπηγεία, ενώ θα διεξάγεται η διαδικασία του ΠΟΕ, προκειμένου να αντισταθμιστούν οι ενέργειες της Νοτίου Κορέας. Οι διαφωνίες μεταξύ των κρατών μελών ως προς τη νομιμότητα και το νόημα της επιδότησης της παραγωγής δεν επέτρεψαν να εγκριθεί η πρόταση κανονισμού.

Η κυβέρνηση της Νοτίου Κορέας έχει δηλώσει ότι προτίθεται να ναυπηγήσει ακόμη μεγαλύτερα πλοία, ιδίως κρουαζιερόπλοια, και εξακολουθεί να μην πιστεύει ότι η πολιτική ενισχύσεων είναι εσφαλμένη ή αντίθετη με τις διεθνείς συμφωνίες.

Από την άποψη της ευρωπαϊκής ναυπηγικής βιομηχανίας η κατάσταση είναι εντελώς απαράδεκτη. Πότε θα προτρέψει το Συμβούλιο την Επιτροπή να εγκαταλείψει την αδράνειά της και να επιδιώξει να αντιμετωπιστεί επιτέλους αυτό το ζήτημα από τον ΠΟΕ·

Απάντηση

(19 Δεκεμβρίου 2002)

1. Το Συμβούλιο δεν παρέλειψε, ήδη από το 1999, να εκφράσει επανειλημμένως τις σοβαρές ανησυχίες του μπροστά στην κρίσιμη κατάσταση την οποία αντιμετωπίζει ο τομέας της ναυπηγικής βιομηχανίας, μία κατάσταση που οφείλεται κατά κύριο λόγο στην πλεονάζουσα παραγωγική ικανότητα που χαρακτηρίζει τον τομέα και στις αθέμιτες πρακτικές των κορεατικών ναυπηγείων στην παγκόσμια αγορά.

Έτσι, τον Μάιο του 2000, το Συμβούλιο κάλεσε την Επιτροπή να αρχίσει διαπραγματεύσεις με την Κορέα, οι οποίες κατέληξαν, στις 19 Ιουνίου 2000, στη σύναψη ενός συμφωνημένου πρακτικού.

2. Εντούτοις, ήδη κατά τη σύνοδό του της 4ης και 5ης Δεκεμβρίου 2000, και αφού διαπίστωσε ότι η Κορέα δεν τηρεί τους όρους του συμφωνημένου πρακτικού, το Συμβούλιο κάλεσε την Επιτροπή να αντιμετωπίσει το ενδεχόμενο να ληφθούν όλα τα δυνατά μέτρα κατά της χώρας αυτής στο πλαίσιο των διαδικασιών που έχουν εγκριθεί από τους διεθνείς οργανισμούς, και να εξετάσει αμελλητί την προσφυγή που κατέθεσαν στον ΠΟΕ οι Ευρωπαίοι βιομήχανοι στο πλαίσιο της διαδικασίας του κανονισμού περί εμποδίων στο εμπόριο (διαδικασία TBR).

Το Συμβούλιο είχε τότε εκφράσει την ικανοποίησή του για το γεγονός ότι η Επιτροπή ήταν αποφασισμένη ναποστηρίξει και να λάβει εμπορικά μέτρα κατά του αθέμιτου ανταγωνισμού της Κορέας, ναποβάλει στο Συμβούλιο έκθεση έως την 1η Μαΐου 2001 το αργότερο, και να εκπληρώσει τιςποχρεώσεις που έχει βάσει του άρθρου 12 του κανονισμού ΕΚ αριθ. 1540/98 του Συμβουλίου της 29ης Ιουνίου 1998. Τέλος, το Συμβούλιο είχε λάβειπό σημείωση την πρωτοβουλία της Επιτροπής για τη θέσπιση, στην περίπτωση που δεν θα επετυγχάνετο ικανοποιητική συμφωνία, ενός προσωρινού και κατάλληλου μηχανισμού αντιμετώπισης των αθέμιτων πρακτικών της Κορέας, έως ότου ολοκληρωθεί η ενώπιον του ΠΟΕ εκκρεμούσα διαδικασία.

3. Κατά τη σύνοδό του της 14ης και 15ης Μαΐου 2001, το Συμβούλιο επανέλαβε τη θέση του, λαμβάνονταςπόψη την πρόθεση που εξέφρασε η Επιτροπή στην απόφασή της της 8ης Μαΐου 2001 να εισηγηθεί ενδεδειγμένο προσωρινό μηχανισμό στήριξης καιποστηρίζοντας σθεναρά την πρόθεση της Επιτροπής, όπως εκφράζεται στην ίδια απόφαση να κινήσει διαδικασία στον ΠΟΕ εφόσον δεν συμφωνηθεί με την Κορέα κάποια λύση έως την 30ή Ιουνίου 2001.

4. Αφού η Επιτροπή του διαβίβασε, στις 30 Ιουλίου 2001, πρόταση κανονισμού του Συμβουλίου για τη θέσπιση προσωρινού αμυντικού μηχανισμούπέρ της κοινοτικής ναυπηγικής βιομηχανίας, το Συμβούλιο διαπίστωσε, μετά την ολοκλήρωση των σχετικών συζητήσεων στις 5 Δεκεμβρίου 2001, ότι δεν ήταν σε θέση, στο συγκεκριμένο στάδιο, να συγκεντρώσει την ειδική πλειοψηφία που απαιτείται για την εν λόγω πρόταση.

Εξάλλου, ζητήθηκε από την Επιτροπή να εξετάσει τα στοιχεία της εφαρμοστέας στρατηγικής για την αντιμετώπιση των ειδικών προβλημάτων που αντιμετωπίζει ο τομέας της ναυπηγικής. Το Συμβούλιο συμφώνησε να επανέλθει στον εν λόγω φάκελο σε μία από τις επόμενες συνόδους του.

5. Κατά τη σύνοδό του της 6ης και 7ης Ιουνίου 2002, το Συμβούλιο ανέθεσε στην Επιτροπή των Μόνιμων Αντιπροσώπων να επεξεργασθεί τις λεπτομέρειες μιας λύσης βάσει των συζητήσεων του Συμβουλίου. Κατόπιν των συζητήσεων αυτών, το Συμβούλιο εξέδωσε στις 27 Ιουνίου 2002, με ειδική πλειοψηφία και αρνητική ψήφο των αντιπροσωπιών της Δανίας, των Κάτω Χωρών, της Φινλανδίας, της Σουηδίας και του Ηνωμένου Βασιλείου, τον κανονισμό περί προσωρινού αμυντικού μηχανισμούπέρ της κοινοτικής ναυπηγικής βιομηχανίας, προκειμένου να αντιμετωπισθούν οι αθέμιτες εμπορικές πρακτικές που ακολουθεί εν προκειμένω στις παγκόσμιες αγορές η Δημοκρατία της Κορέας. Ο κανονισμός θα ισχύσει για όσο καιρό χρειαστεί, μέχρις ότου ολοκληρωθεί η διαδικασία επίλυσης διαφορών που έχει κινηθεί κατά της Κορέας στον ΠΟΕ, εκπνέει δε στις 31 Μαρτίου 2004. Ο κανονισμός καλύπτει μόνον τους τομείς της αγοράς για τους οποίους έχει καταδειχθεί ότι οι αθέμιτες πρακτικές προξένησαν άμεσες ζημίες στην κοινοτική ναυπηγική βιομηχανία. Οι όροιπό τους οποίους επιτρέπεται ο προσωρινός αμυντικός μηχανισμόςπενθυμίζονται στην αιτιολογική παράγραφο 7 του εν λόγω κανονισμού(1)

6. Στα πλαίσια της λύσης που εκτίθεται στην προηγούμενη παράγραφο, ανατέθηκε στην Επιτροπή να εξεύρει λύση, σε συνεργασία με την Κορέα, έως τις 30 Σεπτεμβρίου 2002. Οι συναντήσεις με την Κορέα τον Αύγουστο και τον Σεπτέμβριο 2002 απέτυχαν. Κατόπιν αυτού το Συμβούλιο, κατά τη σύνοδό του στις 30 Σεπτεμβρίου, έλαβεπό σημείωση, βάσει εκθέσεως του αντιπροσώπου της Επιτροπής, τα αρνητικά αποτελέσματα των διαπραγματεύσεων μεταξύ της Επιτροπής και των κορεατικών αρχών καθώς και τα μέτρα που ενδείκνυνται εν προκειμένω.

(1) ΕΕ L 172 της 2.7.2002, σελ. 1 και εξής.